Diari Oficial de la Generalitat Valenciana


Sumari del DOGV 5870, del 15-10-2008 (2008/11707)

Informació pública de l'aprovació del Projecte d'Urbanització de la Unitat d'Execució de sòl urbà UE 5 del Pla General de Vinalesa.
-----------------------------------------------------------------------------------------------------------------------------------

### Dades del document

Número de DOGV
:   5870

Data del DOGV
:   15-10-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/11205


Data del document
:   29-09-2008

Organisme emissor
:   Ajuntament de Vinalesa

Tipus de document
:   Informació Pública

Descriptors 

:   * Vinalesa
    * contracte d'obres
    * licitació
    * pla d'urbanisme
    * administració local
    * obres públiques

Informació pública de l'aprovació del Projecte d'Urbanització de la Unitat d'Execució de sòl urbà UE 5 del Pla General de Vinalesa. [2008/11995]  
El Ple de l'Ajuntament de Vinalesa, en sessió celebrada en data 22 de novembre de 2007, va adoptar el següent acord que té la part dispositiva següent:  
Primer. De conformitat amb l'informe jurídic de data 8 de novembre de l'any 2007 s'acorda el següent amb relació a les al·legacions presentades:   
1. Desestimar l'escrit d'al·legacions de data 5 de febrer de l'any 2007 (núm. registre d'entrada 262), presentat per Rafael Llopis Rodrigo.   
2. Desestimar l'escrit d'al·legacions de data 22 de febrer de l'any 2007 (núm. registre d'entrada 428), presentat per Ana María Ballester García, actuant en nom i representació dels hereus de Francisco Hurtado Herrero i Inmaculada Hurtado Alcayde.   
Segon. Aprovar el Projecte d'Urbanització de la Unitat d'Execució de sòl urbà UE 5 del Pla General de Vinalesa, incorporat en l'alternativa tècnica presentada per la mercantil Gespais Urbanizadora, SL; queden incorporades a l'esmentat projecte les millores i modificacions presentades per Vicente Luis Saurí Santarrufina, per mitjà d'un escrit de data 3 de juliol de l'any 2007 (núm. registre d'entrada 1636), requerides per la Resolució d'Alcaldia núm. 196/2007, de data 31 de maig de l'any 2007.   
Concedir a la mercantil Gespais Urbanizadora, SL, de conformitat amb l'article 332.1 apartat a) del Reglament d'Ordenació i Gestió Territorial i Urbanística (ROGTU), un termini de dos mesos per a la presentació del Text Refós del Projecte d'Urbanització de la Unitat d'Execució de sòl urbà UE 5 del Pla General de Vinalesa, amb les millores i modificacions esmentades en el paràgraf anterior.   
Tercer. Seleccionar l'alternativa tècnica presentada per la mercantil Gespais Urbanizadora, SL.   
Quart. Aprovar la proposició juridicoeconòmica presentada per la mercantil Gespais Urbanizadora, SL.   
Cinqué. Aprovar el Programa d'Actuació Integrada corresponent a la Unitat d'Execució de sòl urbà UE 5 del Pla General de Vinalesa i adjudicar la condició d'urbanitzador a la mercantil Gespais Urbanitzadora, SL.   
L'import de les càrregues d'urbanització d'esta adjudicació ascendix a la quantitat de 641.860,54 euros (IVA no inclòs) que es desglossen de la manera següent:   
a) Pressupost de les obres d'urbanització: 469.480 euros (IVA no inclòs).   
b) Cost de redacció i direcció dels projectes tècnics del programa: 70.806,65 euros (IVA no inclòs).   
c) Despeses de gestió de l'urbanitzador: 43.222,93 euros (IVA no inclòs).   
d) Benefici de l'urbanitzador: 58.350,96 (IVA no inclòs).   
Publicar el present acord plenari d'aprovació d'este programa en el Butlletí Oficial de la Província de València, una ressenya de tal aprovació en el Diari Oficial de la Comunitat Valenciana i en el Diari Oficial de la Unió Europea als efectes establits en els articles 106.1 i 137.7 de la Llei Urbanística Valenciana (LUV) i l'article 327.2 del ROGTU.   
Comunicar a la mercantil Gespais Urbanizadora, SL, de conformitat amb l'article 138 de la LUV, que en el termini d'un mes a partir de la notificació de l'acord d'aprovació i adjudicació del programa a l'adjudicatari, es procedirà a la formalització en document administratiu del contracte per al desenvolupament i l'execució del Programa d'Actuació Integrada corresponent a la Unitat d'Execució UE 5 de sòl urbà del Pla General de Vinalesa.   
Amb anterioritat a la formalització del contracte la mercantil Gespais Urbanizadora, SL haurà d'acreditar davant de l'Ajuntament de Vinalesa la constitució de la garantia definitiva per la quantia establida en les bases reguladores del programa.   
Sisé. Remetre a la conselleria competent en matèria d'urbanisme les actuacions del present programa d'actuació integrada als efectes establits en els articles 106.1 i 137.6 de la LUV.   
Setè. Notificar el present acord plenari, de conformitat amb l'article 137.7 de la LUV i 327 del ROGTU, a tots els que consten com a interessats en les actuacions d'este procediment administratiu, i inserir, així mateix, un anunci en el Diario Oficial de la Unión Europea i en el Diari Oficial de la Comunitat Valenciana, i donar compte de l'aprovació i adjudicació del Programa d'Actuació Integrada corresponent a la Unitat d'Execució UE 5 de sòl urbà del Pla General de Vinalesa.   
Huité. El present acord plenari posa fi a la via administrativa i de conformitat amb els articles 325, 447 i 448.3 del ROGTU, amb caràcter previ a la interposició del recurs contenciós administratiu, s'haurà d'interposar recurs de reposició, davant del Ple de l'Ajuntament de Vinalesa, en el termini d'un mes a comptar des de la notificació de l'acte administratiu, tot això de conformitat amb els articles 107.1, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Vinalesa, 29 de setembre de 2008.- L'alcalde president: Evaristo Muñoz Monterde.